नर्सिंग कॉलेज के लिए सांसद से मिला प्रतिनिधि मंडल
कोसलीगांव के प्रतिनिधिमंडल ने सांसद दीपेंद्र हुड्डा से गांव में कांग्रेस सरकार के कार्यकाल में स्वीकृत नर्सिंग कॉलेज को शुरू करवाने की मांग की है। सांसद मंगलवार को ब्लाॅक समिति नाहड़ के पूर्व प्रधान श्याम यादव के पिता जयसिंह की रस्म पगड़ी पर श्रद्धांजलि देने आए थे। पूर्व जिला पार्षद कैलाश बाई, डॉ. सुचेत, महेंद्र सिंह, मनोज कोसलिया, ओमप्रकाश भारद्वाज ओमप्रकाश डाबला ने बताया कि वर्तमान सरकार कोसली में नर्सिंग कॉलेज के स्थान को बदलने का प्रयास कर रही है। सांसद दीपेंद्र ने आश्वासन दिया कि पंचायत चुनाव के बाद मामले को प्राथमिकता से उठाएंगे। कांग्रेस सरकार ने कोसली-गुडियानी रोड को 10 मीटर चौड़ा करने की स्वीकृति दी थी, लेकिन उसे कम चौड़ाई में बनाया जा रहा है। इस मामले में भी अधिकारियों से बातचीत की जाएगी।
रेवाड़ी| सर्वशिक्षा अभियान के मद्देनजर जिला सचिवालय स्थित अतिरिक्त उपायुक्त कक्ष में एडीसी डाॅ. प्रियंका सोनी की अध्यक्षता में बैठक हुई। इसमें सर्व शिक्षा अभियान से जुड़े स्टाफ सदस्यों ने भाग लिया। बैठक में एडीसी ने सर्व शिक्षा अभियान को गति देने को लेकर जरूरी दिशा-निर्देश दिए। उन्होंने कहा कि सर्व शिक्षा अभियान की योजनाओं को प्रभावी ढंग से क्रियांवित किया जाए। स्कूली बच्चों के लिए पीने के पानी अन्य आवश्यक मूलभूत सुविधाएं उपलब्ध करवाने पर भी जोर दिया गया। उन्होंने कहा कि एसएसए के तहत होने वाली गतिविधियों को सही तरीके से अमलीजामा पहनाया जाए। इस मौके पर एपीसी सत्यवीर सिंह, एओ सुरेश कुमार, उपाधीक्षक प्रदीप कुमार, लेखाकार सतपाल सिंह राजेश कुमार जेई संजय कुमार आदि मौजूद थे।
bho_Deva hin_Deva hin_Deva